पाएं अपने शहर की ताज़ा ख़बरें और फ्री ई-पेपरडाउनलोड करें
करतारपुर के किशनगढ़ एरिया में नाके के दौरान पुलिस ने स्कॉर्पियो को रोकने का इशारा किया तो ड्राइवर ने नाका तोड़कर पुलिस मुलाजिमों को कुचलने की कोशिश की और गाड़ी भगा ली। थोड़ी ही दूर स्कॉर्पियो पलट गई और पुलिस ने दो लुटेरों को गिरफ्तार कर लिया जबकि 3 फरार हो गए। थोड़ी दूरी पर जाकर उनकी गाड़ी पलट गई, जिसे बाद पुलिस ने दो लुटेरों को गिरफ्तार कर लिया। 3 लुटेरे भागने में कामयाब हो गए। थाना करतारपुर में मेहतपुर के गांव बिल्ले के रहने वाले मासूम अली, हलीफ, नकोदर सदर के गांव हेरां के गुरनाम रसूल, काला और मिरजा के खिलाफ आईपीसी की धारा 307, 379-बी, 511, 188 और डिजास्टर मैनेजमेंट एक्ट के तहत पर्चा दर्ज किया गया है।
लूट की फिराक में घूम रहे थे पांचों
सब इंस्पेक्टर हरदीप सिंह ने बताया कि मंगलवार तड़के 4 बजे पुलिस टीम के साथ किशनगढ़ में नहर वाली पुली पर थे कि सूचना मिली कि सफेद स्कॉर्पियो (एचआर 51एए 9847) में 5 लोग इलाके में लूटपाट के इरादे से घूम रहे हैं। पुलिस ने तुरंत बैरिकेडिंग बढ़ा दी। तबी वहां स्कॉर्पियो पहुंच गई। उन्होंने टॉर्च से स्कॉर्पियो को रोकने का इशारा किया लेकिन ड्राइवर ने गाड़ी अलावलपुर की तरफ भगा दी। पुलिस ने पीछा किया तो गड्ढे से गाड़ी खेत में पलट गई। इस दौरान बाकी तो फरार हो गए लेकिन मेहतपुर के गांव बिल्ले का मासूम अली और नकोदर के गांव हेरा का गुरनाम रसूल पकड़े गए। गाड़ी से पुलिस को बेसबैट और दातर मिला है। दोनों आरोपियों ने कबूल किया कि वे लूटपाट के इरादे से घूम रहे थे। फरार आरोपियों में काला और मिरजा सगे भाई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn